जींद: हरियाणा विधानसभा चुनाव को लेकर राजनीतिक पार्टियों ने अपनी तैयारियों को अमलीजामा पहनाना शुरू कर दिया है. सभी दलों के नेता प्रदेश में चुनावी रैलियों में जाकर अपनी पार्टी के लिए वोट मांग रहे हैं. वहीं इस चुनावी माहौल में जींद का एक 12 वर्षीय लड़का गुरमीत गोयत अपनी पत्रकारिता को लेकर सोशल मीडिया सेंसेशन बना हुआ है. गुरमीत ने जूनियर 'पत्रकार' गोल्डी गोयत के नाम से अपनी अलग पहचान बना ली है.
दरअसल गोल्डी ने अब तक दिल्ली के मुख्यमंत्री अरविंद केजरीवाल, जननायक जनता पार्टी (जेजेपी) के नेताओं दुष्यंत चौटाला और दिग्विजय चौटाला जैसे राजनीतिक हस्तियों का साक्षात्कार लिया है. गुरमीत ने बताया कि यह मेरे दादाजी का सपना था कि मुझे समाज में खुद के लिए नाम कमाते हुए देखें, अब उनका निधन हो गया है, मुझे अफसोस है कि वह मुझे ऐसा करते नहीं देख सके. मैंने अब तक 100 से अधिक साक्षात्कार किए हैं, मैंने इस साल जनवरी में वीडियो बनाना शुरू किया. साथ ही गुरमीत ने बताया कि मैं पत्रकारिता करना चाहता हूं और उसके बाद चुनाव लड़ूंगा, मैं एक स्वतंत्र उम्मीदवार के रूप में चुनाव लडूंगा.
बता दें कि गोल्डी गोयत का अपना एक यूट्यूब चैनल भी है. जिस पर वह नियमित वीडियो अपलोड करता है.
Gurmeet Goyat Jind Haryana100 interviews making videos Social media sensation junior journalist Goldie Goyat Haryana assembly elections